Delegeret i PBU
Pædagogernes Pension er demokratisk - og du kan få indflydelse ...
Hvordan bliver jeg delegeret?
Ved generalforsamlingerne i de lokale BUPL-fagforeninger vælges de delegerede til Pædagogernes Pension. Generalforsamlingerne holdes her - klik på de enkelte generalforsamlinger for at læse mere på BUPL's egne sider:
BUPL Nordjylland: 9. oktober kl. 17-22
BUPL MidtVestjylland: 4. oktober kl. 17-21.30
BUPL Århus: 5. oktober kl. 18.30 - ca. 22
BUPL Østjylland: 4. oktober kl. 17-22
BUPL Sydjylland: 6. oktober kl. 9.30-15.30
BUPL Fyn: 4. oktober kl. 18
BUPL Sydøst: 4. oktober kl. 18
BUPL Midtsjælland: 4. oktober kl. 18.30
BUPL Storkøbenhavn: 20. november kl. 18-20
BUPL Hovedstaden: 4. oktober kl. 18-22
BUPL Nordsjælland: 24. september kl. 18.30-ca. 21.45
BUPL Bornholm: 27. september kl. 18-22
Der vælges tre delegerede fra hver af de 12 BUPL-valgkredse, dog kun én enkelt fra Bornholm. Herudover vælges en delegeret fra LFS-området.
Valgperioden er fremover fire år, og den kommende periode er 1. januar 2019 til 31. december 2022. Ved Pædagogernes Pensions generalforsamling er det kun de delegerede, der har stemmeret - men alle medlemmer er velkomne til at overvære generalforsamlingen, og de kan også tage ordet.
Hvad er din rolle
Som delegeret i Pædagogernes Pension er din rolle at være dine kollegers talerør i pensionskassen og dermed repræsentere dem, som har valgt dig. Din rolle er desuden at være PBU’s ambassadør.
Hvilke muligheder får du
Som delegeret i Pædagogernes Pension får du mulighed for at være med til at sætte den fremtidige kurs for din pensionskasse. I den forbindelse vil du hele tiden være opdateret på den nyeste lovgivning på området.
Som delegeret i Pædagogernes Pension forventer vi, at du interesserer dig for pension og har lyst til at lære mere. Vi forventer, at du kan deltage i to til tre årlige heldagsmøder i København. Og vi forventer, at du har lyst til at deltage aktivt i dialoger ved møderne og på generalforsamlingen.
Hvordan bliver du understøttet undervejs
Som delegeret i Pædagogernes Pension deltager du i to intensive heldagsmøder om året, hvor der også er tid til at udveksle erfaringer med andre delegerede. Og mellem møderne bliver du opdateret med nyheder, presseklip mv., så du løbende er klædt på.
Læs her om valgproceduren i vedtægterne
Se listen over de delegerede her
Hvad forventes af mig som delegeret...?
At du har lyst til at være ambassadør for Pædagogernes Pension
At du interesser dig for pension
At du gerne vil have indflydelse
At du kan afsætte tid til 2 årlige heldagsmøder
Er du medlem af Pædagogernes Pension?
... så log ind og få adgang til hele dette område, hvor du kan læse meget mere om hvad det vil sige at være delegeret i Pædagogernes Pension.
Du kan logge ind med NemID øverst på siden